Else-Britt Nilsen

Else-Britt Nilsen (født 1946) er en norsk ordenssøster og sosiolog med doktorgrad i teologi. Hun er professor II i teologi ved MF vitenskapelig høyskole. Hun er dominikaner og har vært statsstipendiat siden 2001. 

 Liv og virke 
Else-Britt Nilsen sluttet seg til klosterfellesskapet på Katarinahjemmet i 1971, samme år som hun tok magistergrad i sosiologi ved Universitetet i Oslo (UiO). I 1978 avla hun evige løfter i den fransk-norske kongregasjonen Dominicaines de Notre-Dame de Grâce, som Katarinahjemmet tilhører.

Hun tok en lisensiatgrad i teologi i 1982 (Université Catholique de l'Ouest, F-Angers) og ble dr. theol. i 1990 (UiO).

Else-Britt Nilsen er priorinne for Katarinahjemmet og tidligere generalpriorinne for Dominicaines de Notre-Dame de Grâce og har vært europeisk koordinator for Dominican Sisters International. 

Hun har hatt flere forskningsoppdrag ved Institutt for anvendt sosialvitenskapelig forskning, gjort utredningsarbeid for den katolske kirke i Norge, samt vært stipendiat og forsker i flere perioder ved Institutt for systematisk teologi ved Det teologiske fakultet. Hun har også vært redaktør for St. Olav - Katolsk tidsskrift for religion og kultur.

I 2001 ble hun utnevnt til statsstipendiat, og senere ansatt som professor II i systematisk teologi ved MF vitenskapelig høyskole. 

Else-Britt Nilsen har i flere år deltatt i økumenisk arbeid, og ble våren 2011 som første katolikk (og første kvinne) valgt til leder for Norges Kristne Råd.  

 Artikler (utvalg) 
 «Moderne kvinner under slør og flagrende gevanter – ordenssøstre i Norge gjennom 150 år», i: St. Olav – katolsk tidsskrift for religion og kultur 5/6 (2009). ISSN 0802-6726. Artikkel. s. 30–38.
 «Rites for Perpetual Commitment to Monastic and Religious Life in the Nordic Countries», i: Hans Raun Iversen (ed.) Rites of Ordination and Commitment in the Churches of the Nordic Countries. Museum Tusculanum Press 2006. ISBN 87 635 0265 8. Artikkel. s. 327–352
 «800 år – Dominikansk liv i dag og i morgen», i: St. Olav – katolsk tidsskrift for religion og kultur 9-2007. ISSN 0802-6726. Artikkel. s 18-23.
 «Da nonnene toget ut av norsk sykehusvesen», i: tidsskriftet Overlegen 2–2015. Artikkel. s 6–8
 «St. Elisabethsøstrene. Fra Urtegaten til Nordstrand», I: Knut W Ruyter (red.) Der himmelen stiger ned: St. Hallvard menighet 125 år - St. Hallvard kirke 50 år.  St. Olav forlag 2016.  ISBN 978-82-7024-321-1.  Artikkel. s. 25-43
 «Katolske prester: valgt ut blant menneskene», i: Cora Alexa Døving og Berit Thorbjørnsrud (red.) Religiøse ledere: makt og avmakt i norske trossamfunn.  Universitetsforlaget 2012.  ISBN 978-82-15-01971-0.  Kapittel 4, s. 90–109
 «Katolsk kirkeliv under krigen», i: Liv Hegna (red.) Katolsk kirkeliv i Norge gjennom 1000 år. St. Olav forlag 2016. ISBN 978-82-7024-315-0. Artikkel, s. 147–167
 «Economic Life and the Social Doctrine of the Catholic Church», i: Kærgård, N. (eds) Market, Ethics and Religion. Ethical Economy, vol 62. 2023. Springer, Cham.  https://doi.org/10.1007/978-3-031-08462-1_13

 Bøker og avhandlinger 
 1987: Le ministère ordonné dans la tradition catholique et luthérienne. 227 s. Editions du Cerf. ISBN 2-204-02731-6. – lisensiatavhandling
 1991: Gjennom prestenes briller. Om ekteskap og kirkens vigselspraksis. Studia Humaniora 7. 350 s. NAVF / Universitetsforlaget 1991. ISBN 82-00-21307-2. – doktoravhandling
 1996: Bak klosterets port. Nonner i Norge forteller. (Sammen med Knut Aukrust). 230 s. Solum Forlag. ISBN 82-560-1060-9.
 2001: Nonner i storm og stille. Katolske ordenssøstre i Norge i det 19. og 20. århundre. 384 s. Solum Forlag. ISBN 82-560-1275-7.
2016: Katolsk kirkeliv i Norge - gjennom 1000 år. (red. sammen med Liv Hegna og Bernt T. Oftestad). 232 s. St. Olav forlag. ISBN 978-82-7024-315-0.
2021: Prekebrødrene - 100 år med dominikanere i Norge. (red. sammen med Hilde A. Bliksrud, Åse S. Skjerdal, Arne Fjeld og Nils Heyerdahl). 360 s. St. Olav forlag. ISBN 978-82-7024-380-8.
2025: Kirken og okkupanten. Den katolske kirke i Norge og andre verdenskrig. (red. sammen med Knut W. Ruyter). 400 s. St. Olav forlag. ISBN 978-82-7024-430-0.

 Referanser 

Eksterne lenker
 Else-Britt Nilsen Biografi på www.katolsk.no
 Publikasjoner av Else-Britt Nilsen i forskningsdokumentasjonssystemet CRIStin

Kategori:Norske katolske teologer
Kategori:Norske dominikanerinner
Kategori:Statsstipendiater